**UZŅĒMUMA LĪGUMS**

par bērnu rotaļu iekārtu un aprīkojuma uzstādīšanu esošajos rotaļu laukumos Daugavpils pilsētā

Daugavpilī, 2016.gada \_\_\_.maijā

**Daugavpils pilsētas pašvaldības iestāde „Komunālās saimniecības pārvalde”**, reģ.Nr.90009547852, juridiskā adrese: Saules iela 5A, Daugavpils, (turpmāk – Pasūtītājs), vadītāja **Aivara Pudāna** personā, kurš rīkojas uz iestādes Nolikuma 14.5.apakšpunkta pamata, no vienas puses, un

**SIA „Enlife”,** reģ.Nr.41503073098, juridiskā adrese: Miera iela 41 - 1, Daugavpils, (turpmāk – Izpildītājs), valdes priekšsēdētāja **Viktora Jesjmana** personā, kurš rīkojas uz Statūtu pamata, no otras puses,

abi kopā vai katrs atsevišķi, turpmāk saukti „LĪDZĒJI”, pamatojoties uz Daugavpils pilsētas domes iepirkuma komisijas 2016.gada 24.maija lēmumu (protokols Nr.4) iepirkuma „Bērnu rotaļu iekārtu un aprīkojuma uzstādīšana Daugavpils pilsētas pašvaldības administratīvajā teritorijā”,identifikācijas numurs DPD 2016/74, 5.DAĻĀ: Bērnu rotaļu iekārtu piegāde un uzstādīšana esošajos rotaļu laukumos Daugavpils pilsētā, noslēdza šādu līgumu (turpmāk – Līgums):

**I. Līguma priekšmets**

1. Pasūtītājs pasūta, bet Izpildītājs apņemas veikt **bērnu rotaļu iekārtu piegādi un uzstādīšanu esošajos rotaļu laukumos Daugavpils pilsētā**, atbilstoši šī līguma, normatīvo aktu prasībām, iepirkumam iesniegtajam piedāvājumam un pasūtītāja norādījumiem (turpmāk – Darbs)*.*
2. Darbs sevī ietver visus Līgumā un Lokālajā tāmē (pielikums) noteiktos nepieciešamos darbus, būvniecības vadību un organizēšanu, būvniecībai nepieciešamās tehnikas, instrumentu piegādi, būvgružu novākšanu un utilizāciju, izpilddokumentācijas sagatavošanu un citas darbības, kuras izriet no šī Līguma un normatīvo aktu prasībām.
3. Izpildītājs apliecina, ka ir pienācīgi iepazinies ar veicamā darba apjomu un citu ar darbu izpildi saistīto informāciju.

**II. Līguma spēkā esība un izpildes kārtība**

1. Līgums stājas spēkā tā parakstīšanas dienā un ir spēkā līdz pilnīgai saistību izpildei.
2. Izpildītājs organizē un nodrošina darbu veikšanu ievērojot iepriekš noteiktu grafiku (pielikumā) un apņemas pabeigt visus darbus **60 (sešdesmit) kalendāro dienu laikā no līguma parakstīšanas dienas.** Ar līguma parakstīšanas dienu, Objekts tiek nodots Izpildītājam būvdarbu veikšanai.
3. Izpildītājam ir pienākums uzsākt Objektā darbus ne vēlāk kā **5 (piektajā) darba dienā** no līguma parakstīšanas dienas.
4. Saskaņā ar piedāvājumu, pretendents piesaista būvniecības darbu izpildei **būvkomersantu** **SIA „Labiekārtošana – D”**, reģ.Nr.41503003033, juridiskā adrese: 1.Pasažieru iela 6, Daugavpils. Izpildītājs pirms būvdarbu uzsākšanas ieceļ iepirkuma piedāvājumā norādīto sertificēto apašuzņēmēja atbildīgo būvdarbu vadītāju **Viktoru Silajevu**, sert.Nr.20-6204. Atbildīgais būvdarbu vadītājs veic normatīvajos aktos noteiktās funkcijas.
5. Ar šo līgumu Izpildītājs ir pilnvarots veikt Ministru kabineta  2003.gada 25.februāra noteikumos Nr.92 „Darba aizsardzības prasības, veicot būvdarbus” (turpmāk – Noteikumi Nr.92) noteiktās  projekta vadītāja funkcijas, tajā skaitā nodrošina līguma izpildes nodrošināšanai kvalificēta darba aizsardzības koordinatora piesaisti.
6. Izpildītājs atbild par Noteikumu Nr.92 9., 11., 12. un 13.punktā noteikto pienākumu izpildi, it īpaši Izpildītājs izvērtē nepieciešamību sagatavot darba aizsardzības plānu un pirms būvdarbu uzsākšanas nosūtīt Valsts darba inspekcijai iepriekšēju paziņojumu par būvdarbu veikšanu.
7. Pēc Līguma ietvaros paredzēto darbu pabeigšanas Izpildītājs veic izpildīto darbu, kā arī visas ar to saistītās dokumentācijas nodošanu Pasūtītāja nozīmētai komisijai.
8. Izpildītājs iesniedz Pasūtītājam sagatavoto izpilddokumentāciju trijos oriģinālos eksemplāros saskaņā ar normatīvo aktu prasībām, obligāti pievienojot:
   1. dokumentus, kas apliecina piegādāto rotaļu iekārtu atbilstību LVS EN 1176 “Spēļu laukumu aprīkojumu drošību” prasībām, kur jābūt norādītam katras rotaļu iekārtas kodam;
   2. iekārtu tehniskās pases;
   3. iekārtu tehniskos zīmējumus un krāsainus attēlus;
   4. parakstītu instruktāžu par uzstādīto iekārtu lietošanu un apkopi;
   5. aprīkojuma lietošanas un apkopes instrukciju.
9. Izpildītājs iesniedz Pasūtītājam Darbu pieņemšanas – nodošanas aktu divos eksemplāros, kurā tiek norādīts faktiski paveiktais darba apjoms, ietverot apliecinājumu par garantijas saistību pildīšanu pēc objekta nodošanas ekspluatācijā uz visām iekārtām un veiktajiem darbiem.
10. 5 (piecu) darba dienu laikā pēc darbu pieņemšanas – nodošanas akta saņemšanas Pasūtītājs pārbauda izpildīto darbu apjomu un kvalitāti, kā arī darbu izpildes dokumentāciju un paraksta aktu vai noformē rakstveida motivētu atteikumu darbus pieņemt.
11. Pasūtītājam ir tiesības atteikties no darbu pieņemšanas, ja darbu pieņemšanas procesā tiek konstatēti kvalitātes trūkumi, paveikto darbu neatbilstība šī Līguma noteikumiem vai Latvijas Republikas normatīvajiem aktiem. Pēc attiecīgo trūkumu novēršanas Izpildītājs atkārtoti veic darbu nodošanu Pasūtītājam. Pasūtītājs 10 (desmit) darba dienu laikā pēc akta par izpildītajiem darbiem saņemšanas pārbauda izpildīto darbu apjomu un kvalitāti, kā arī darbu izpildes dokumentāciju un paraksta aktu vai noformē rakstveida motivētu atteikumu darbus pieņemt.
12. Pasūtītājs ir tiesīgs noteikt jebkura risinājuma ekspertīzi, pieaicinot neatkarīgus ekspertus. Ekspertīzes izdevumus sedz Pasūtītājs, izņemot gadījumus, kad ekspertīzes rezultātā tiek konstatēti trūkumi vai nepilnības, kas radušies Izpildītāja vainas, nolaidības vai neuzmanības dēļ. Šādā gadījumā ekspertīzes izdevumus sedz Izpildītājs.
13. Abpusēji parakstīts pieņemšanas nodošanas akts ir pamats rēķina izrakstīšanai. Samaksa tiek veikta par faktiski izpildītajiem darbiem.

**III. Līguma summa un norēķinu kārtība**

1. Līguma summa bez pievienotās vērtības nodokļa (turpmāk – PVN) par darbu veikšanu sastāda  **EUR 24 410,53 (divdesmit četri tūkstoši četri simti desmit *euro* un 53 centi**). Pievienotās vērtības nodoklis tiek nomaksāts normatīvajos aktos noteiktajā kārtībā un apjomā.
2. Avansa samaksu Pasūtītājs neparedz. Līguma summa ietver samaksu par šī Līguma ietvaros paredzēto Izpildītāja saistību izpildi – darbu, materiāliem, mehānismu izmaksām, iekārtu izmaksām un visiem citiem izdevumiem, kas minēti līguma 2.punktā un tāmē.
3. Līguma summas samaksa tiks veikta par faktiski izpildītiem ikmēneša darbiem. Apmaksa tiks veikta **30 (trīsdesmit)** kalendāro dienu laikā pēc ikmeneša darbu nodošanas – pieņemšanas akta parakstīšanas, pamatojoties uz Izpildītāja izsniegtu rēķinu.
4. Iespējamais sadārdzinājums Līguma realizācijas laikā netiks papildus apmaksāts.

**IV. Izpildītāja pienākumi**

1. Veikt darbus kvalitatīvi, ievērojot Līgumā minētās prasības un Lokālajā tāmē norādītos darbu apjomus.
2. Sagatavot normatīvajos aktos noteikto izpilddokumentāciju.
3. Nodrošināt Latvijas būvnormatīvu un citu Latvijas Republikas normatīvo aktu noteikumu, Latvijas nacionālo standartu, kā arī materiālu un iekārtu piegādātāju izstrādātās tehnoloģijas ievērošanu visos sagatavotajos dokumentos un visu šajā Līgumā paredzēto darbu veikšanas gaitā.
4. Veikt darbus ar savu (īpašumā vai lietošanā esošu) aprīkojumu, materiāliem vai citiem nepieciešamajiem tehniskajiem līdzekļiem un instrumentiem.
5. Par saviem līdzekļiem piegādāt darbam nepieciešamos materiālus, konstrukcijas un iekārtas.
6. Darbus izpildīt ar Latvijā sertificētiem un kvalitatīviem materiāliem.
7. Darbu veikšanas procesā ievērot darba aizsardzības, ugunsdrošības noteikumus un uzņemties pilnu atbildību par jebkādiem minēto noteikumu pārkāpumiem un to izraisītām sekām.
8. Nodrošināt darba aizsardzības pasākumus Objektā, tai skaitā darbinieku instruēšanu par visu tehnisko iekārtu ekspluatāciju, kā arī veikt visas citas Latvijas Republikas normatīvajos aktos paredzētās darbības saskaņā ar normatīvajiem aktiem par darba aizsardzību.
9. Nodrošināt Objektā strādājošos ar nepieciešamajiem darba aizsardzības līdzekļiem.
10. Segt Pasūtītājam ar darbu izpildi saistītos izdevumus, ja tādi rodas darbu izpildes laikā.
11. Nodrošināt darba laikā Pasūtītājam brīvu un drošu piekļūšanu Objektam.
12. Nodrošināt tīrību Objektā, regulāru būvgružu izvešanu no Objekta uz sava rēķina.
13. Nekavējoties rakstveidā informēt Pasūtītāju par visiem apstākļiem, kas atklājušies darbu izpildes procesā un var neparedzēti ietekmēt darbu izpildi.
14. Savlaicīgi brīdināt Pasūtītāju, ja darbu izpildes gaitā radušies apstākļi, kas var būt bīstami cilvēku veselībai vai dzīvībai, un veikt visus nepieciešamos pasākumus, lai tos novērstu.
15. Pildīt visus citus no šī Līguma un normatīvajiem aktiem izrietošos Izpildītāja pienākumus.
16. Līguma izpildē iesaistīt iepirkuma piedāvājumā norādītos speciālistus, tajā skaitā iepirkuma piedāvājumā norādīto būvdarbu vadītāju un darba aizsardzības koordinatoru, un apakšuzņēmējus.
17. Nodrošināt savu un līguma izpildē iesaistīto būvspeciālistu profesionālās civiltiesiskās atbildības apdrošināšanu saskaņā ar Ministru kabineta 2014.gada 19.augusta noteikumiem Nr.502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” un piecu dienu laikā pēc Līguma spēkā stāšanās iesniegt Pasūtītājam polišu kopijas (uzrādot oriģinālus). Minētais līgums jāuztur spēkā visu būvdarbu un garantijas laiku.
18. Izpildītāja personālu, kuru tas iesaistījis līguma izpildē, par kuru sniedzis informāciju Pasūtītājam un kura kvalifikācijas atbilstību izvirzītajām prasībām Pasūtītājs ir vērtējis, kā arī apakšuzņēmējus, uz kuru iespējām iepirkuma procedūrā izraudzītais pretendents balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām (ja tādi ir), pēc līguma noslēgšanas drīkst nomainīt tikai ar Pasūtītāja rakstveida piekrišanu, ievērojot šādus nosacījumus:
    1. personāls vai apakšuzņēmējs atbilst tām paziņojumā par līgumu un iepirkuma procedūras dokumentos noteiktajām prasībām, kas attiecas uz piegādātāja personālu vai apakšuzņēmējiem;
    2. tiek nomainīts apakšuzņēmējs, uz kura iespējām iepirkuma procedūrā izraudzītais pretendents balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam ir vismaz tāda pati kvalifikācija, uz kādu iepirkuma procedūrā izraudzītais pretendents atsaucies, apliecinot savu atbilstību iepirkuma procedūrā noteiktajām prasībām.

**V. Pasūtītāja pienākumi**

1. Norēķināties ar Izpildītāju par kvalitatīvi izpildītiem darbiem Līgumā noteiktajā kārtībā.
2. Nodrošināt Izpildītājam brīvu un netraucētu piekļuvi Objektam.
3. Norīkot par līguma izpildi atbildīgo personu.

**VI. Pušu atbildība un sankcijas**

1. Līdzēji ir savstarpēji atbildīgi par neuzmanības vai ļaunprātības rezultātā otram Līdzējam nodarītajiem zaudējumiem, tajā skaitā par savu darbinieku vai pilnvaroto personu neuzmanības vai ļaunprātības rezultātā otram Līdzējam nodarītajiem zaudējumiem. Negūtā peļņa Līdzējiem nav jāatlīdzina.
2. Izpildītājs uzņemas pilnu atbildību par mantiskajiem zaudējumiem, kas var rasties Pasūtītājam vai trešajām personām, Izpildītājam veicot šajā Līgumā paredzētos darbus, un apņemas patstāvīgi atrisināt visas pretenzijas un prasības, kādas šajā sakarā izvirza trešās personas vai Pasūtītājs.
3. Līdzēji ir savstarpēji atbildīgi par sniegto ziņu patiesumu un pilnību.
4. Izpildītājs garantē, ka pašlaik pret Izpildītāju nav, vai, pēc viņa labākās pārliecības, nedraud un netiek uzsākta tiesāšanās, arbitrāža, vai arī citi tiesas procesi, kas varētu (ja netiek pierādīts pretējais) būtiski nelabvēlīgi ietekmēt Izpildītāja finansiālo stāvokli vai Izpildītāju spēju izpildīt jebkādas viņa saistības sakarā ar šo Līgumu.
5. Ja Izpildītājs neuzsāk darbus noteiktajā termiņā, saskaņā ar Līguma 6.punktu, tad veicot galīgo norēķinu no Izpildītājam izmaksājamās summas ietur līgumsodu 0,2% apmērā no Līguma summas par katru nokavēto dienu, bet ne vairāk kā 10% no kopējās līguma summas.
6. Ja Izpildītājs nokavē darbu izpildes galīgo termiņu, Pasūtītājs, veicot galīgo norēķinu, no Izpildītājam izmaksājamās summas ietur līgumsodu 0,2% apmērā no Līguma summas par katru nokavēto dienu, bet ne vairāk kā 10% no kopējās līguma summas.
7. Ja Pasūtītājs kavē šī līguma 19.punktā noteikto maksājumu, tas maksā Izpildītājam līgumsodu 0,2 % apmērā no neveiktās maksājuma summas par katru nokavēto dienu, bet ne vairāk kā 10% no kopējās līguma summas.

**VII. Garantijas nosacījumi**

1. Izpildītājs garantē izpildīto darbu kvalitāti un atbilstību šī Līguma noteikumiem un Latvijas Republikas normatīvo aktu prasībām.
2. Izpildīto Būvdarbu **garantijas termiņš ir 2 (divi) gadi,** skaitot no darbu pieņemšanas – nodošanas akta parakstīšanas.
3. **Garantijas apkalpošanas periods**, kas ietilpst līgumcenā – **2 (divu)** gadu laikā tekošais garantijas remonts divas reizes gadā (aprīlis un augusts vai pēc nepieciešamības) uz visām iekārtām un veiktajiem darbiem.
4. Garantijas termiņā konstatētos defektus un citus trūkumus Izpildītājs apņemas novērst saviem spēkiem un par saviem līdzekļiem. Defektu un trūkumu novēršanas termiņš un apjoms tiek noteikts pusēm vienojoties, bet, ja vienošanos panākt neizdodas, Pasūtītājs ir tiesīgs pieprasīt veikt neatkarīgu ekspertīzi, kuras slēdziens attiecībā uz trūkumu un defektu novēršanas termiņu un apjomu Izpildītājam ir obligāts. Ekspertīze tiek veikta uz Izpildītāja rēķina.
5. Garantijas gadījumam nav pakļauti bojājumi un defekti, kas radušies trešo personu prettiesiskas darbības rezultātā.
6. Ja Izpildītājs garantijas termiņā atsakās novērst konstatētos defektus vai nenovērš tos noteiktajā termiņā, Pasūtītājam ir tiesības šo darbu veikšanu uz Izpildītāja rēķina uzdot trešajai personai.
7. Izpildītājs nodrošina, ka tā iegādāto materiālu ražotāju un pārdevēju garantijas tiek nodotas Pasūtītājam.

**VIII. Līguma vienpusēja izbeigšana un darbu pārtraukšana**

1. Pasūtītājs ir tiesīgs vienpusēji izbeigt šo Līgumu, paziņojot par to Izpildītājam rakstveidā 5 (piecas) kalendārās dienas iepriekš un neatlīdzinot zaudējumus, šādos gadījumos:
   1. ja Izpildītājs nokavē darbu uzsākšanas termiņu vairāk kā par 10 (desmit) dienām. Līgums tomēr netiek izbeigts, ja Izpildītājs pierāda, ka nav vainojams pie darbu neuzsākšanas noteiktajā termiņā;
   2. ja Izpildītājs pēc Pasūtītāja rakstveida brīdinājuma saņemšanas un tajā norādīto pārkāpumu novēršanas atkārtoti ir pieļāvis brīdinājumā minētos Līguma noteikumu pārkāpumus un/vai ignorē Pasūtītāja brīdinājumu un prasību par pārkāpumu novēršanu;
   3. ja pēc Pasūtītāja pieprasījuma neatkarīga ekspertīze, kuras sastāvu rakstveidā apstiprinājuši abi Līdzēji, ir konstatējusi, ka Izpildītājs darbus veic nekvalitatīvi vai neatbilstoši Latvijas būvnormatīviem, kas būtiski varētu ietekmēt Objekta tālāko ekspluatāciju;
   4. pret Izpildītāju tiek iesniegta prasība par atzīšanu par maksātnespējīgu (izņemot gadījumu, ja tiek piemērota sanācija) vai uzsākta tā likvidācija;
   5. tiek veiktas piespiedu darbības no trešo personu puses, kā rezultātā tiek apķīlāta (aprakstīta) Izpildītāja manta, uzlikts liegums rīcībai ar banku kontiem, uzlikts liegums kustamām mantām un nekustamajam īpašumam valsts publiskajos reģistros.
   6. Izpildītājam ir pienākums pārtraukt darbu izpildi ar Pasūtītāja paziņojuma par Līguma izbeigšanu saņemšanas brīdi. Līguma izbeigšanas gadījumā, veicot galīgo norēķinu, Pasūtītājs samaksā Izpildītājam par līdz paziņojuma saņemšanas dienai Objektā izpildītajiem darbiem, izmantotajiem materiāliem un piegādātajām iekārtām. Pēc darbu pārtraukšanas, Izpildītājam jāatstāj Objekts 7 (septiņu) kalendāro dienu laikā, aizvācot savas mantas, instrumentus, izvedot būvgružus un atstājot Objektu sakārtotā vidē.

**IX. Līguma grozīšana**

1. Līgumu var nebūtiski papildināt vai grozīt, Līdzējiem savstarpēji vienojoties. Jebkuras Līguma izmaiņas vai papildinājumi tiek noformēti rakstveidā un pēc to abpusējas parakstīšanas, kļūst par šā Līguma neatņemamām sastāvdaļām. Būtiski Līguma grozījumi nav pieļaujami, izņemot Publisko iepirkumu likumā noteiktos gadījumus.

**X. Nepārvarama vara**

1. Līdzēji nav atbildīgi par līgumsaistību neizpildi vai nepienācīgu izpildi, ja šāda neizpilde vai nepienācīga izpilde radusies nepārvaramas varas rezultātā. Par nepārvaramu varu Līdzēji uzskata ugunsgrēkus, dabas katastrofas, militāru agresiju, streiku, grozījumus Latvijas Republikas normatīvajos aktos, valsts institūciju lēmumus un citus nepārvaramas varas izpausmes veidus, kas traucē izpildīt šo Līgumu, un kas nav izveidojusies kā Līdzēju darbības vai bezdarbības tiešas vai netiešas sekas, kurus Līdzēji nav paredzējuši un nav varējuši paredzēt, noslēdzot šo Līgumu. Par nepārvaramas varas apstākļu esamību pusei, kurai šie apstākļi radušies, jāapstiprina un jāpierāda ar LR Rūpniecības un tirdzniecības kameras apstiprinātu izziņu par šādu apstākļu esamību.
2. Ja iestājas nepārvaramas varas apstākļi, Līdzējam ir pienākums nekavējoties mutiski informēt otra Līdzēja atbildīgo darbinieku, kā arī ne vēlāk kā 2 (divu) darba dienu laikā pēc minēto iemeslu konstatēšanas iesniegt rakstveida paziņojumu otram Līdzējam. Paziņojumā jāraksturo apstākļi, kā arī to ietekmes vērtējums attiecībā uz savu pienākumu izpildi saskaņā ar šo Līgumu un izpildes termiņu. Paziņojumā jānorāda termiņš, kad būs iespējams turpināt šajā Līgumā paredzēto pienākumu izpildi.
3. Līdzēji var vienpusēji izbeigt šo Līgumu, ja nepārvaramas varas apstākļi turpinās ilgāk par vienu mēnesi. Šajā gadījumā neviens no Līdzējiem nav tiesīgs prasīt tādējādi radušos zaudējumu atlīdzību. Ja līgums tiek izbeigts nepārvaramas varas apstākļu dēļ, Pasūtītājs veic norēķinus par faktiski izpildītajiem darbiem.
4. Nepārvaramas varas apstākļiem beidzoties, Līdzējam, kurš pirmais konstatējis minēto apstākļu izbeigšanos, ir pienākums nekavējoties iesniegt rakstisku paziņojumu otram Līdzējam par minēto apstākļu beigšanos.

**XI. Noslēguma jautājumi**

1. Visas domstarpības, kas ir saistītas ar šī Līguma izpildi, Līdzēji risina pārrunu ceļā, bet, ja vienošanos nav iespējams panākt 15 (piecpadsmit) kalendāro dienu laikā, tad tiesā, Latvijas Republikas normatīvajos aktos noteiktā kārtībā.
2. Ja kāds no Līguma punktiem neparedzētu apstākļu dēļ tiek atzīts par spēkā neesošu vai likumam neatbilstošu, tas neietekmē citu Līgumā pielīgto saistību izpildi, kuras netiek skartas sakarā ar šīm izmaiņām.
3. Nevienam no Līdzējiem nav tiesību nodot šajā Līgumā noteiktās saistības trešajai personai bez otra Līdzēja rakstiskas piekrišanas.
4. Šī Līguma noteikumi ir saistoši Līdzējiem un pilnā apmērā pāriet uz Līdzēju tiesību un saistību pārņēmējiem.
5. Visi šī Līguma grozījumi ir noformējami rakstveidā un iegūst spēku ar brīdi, kad tos parakstījuši abi Līdzēji.
6. Līgums ir sastādīts uz 7 lapām ar tehnisko piedāvājumu un lokālo tāmi pielikumā, latviešu valodā un parakstīts divos eksemplāros, pa vienam eksemplāram katram Līdzējam. Abiem eksemplāriem ir vienāds juridiskais spēks.
7. Par līguma izpildi saistīto jautājumu atbildīgās personas:
   1. No Pasūtītāja puses: Komunālinženiere **Oksana Grigorjeva**, mob.tālr.: 29800308, e-pasts: [oksana.grigorjeva@daugavpils.lv](mailto:oksana.grigorjeva@daugavpils.lv)
   2. No Izpildītāja puses: Apakšuzņēmēja SIA "Labiekārtošana - D" būvdarbu vadītājs **Viktors Silajevs**, mob.tālr.: 29257009.

Pielikumā: 1. Tehniskais piedāvājums;

2. Lokālā tāme;

3. Cits (ja nepieciešams).

**XII. Līdzēju juridiskās adreses, rekvizīti un paraksti**

|  |  |
| --- | --- |
| **PASŪTĪTĀJS:**  **Daugavpils pilsētas pašvaldības iestāde**  **“Komunālās saimniecības pārvalde”**  reģ.Nr.90009547852  Saules iela 5A, Daugavpils, LV – 5401  Vadītājs  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_A.Pudāns | **IZPILDĪTĀJS:**  **SIA „Enlife”**  reģ.Nr.41503073098  Miera iela 41-1, Daugavpils, LV-5404.  Nordea Bank AB Latvijas filiāle, Kods: AS "Citadele banka";  Konts: LV98PARX0016701970001  Tālr. 20349136, e-pasts: enlife@inbox.lv.  Valdes priekšsēdētājs  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_V.Jesjmans |

**1.Pielikums**2016.gada \_\_\_.maija uzņēmuma līgumampar bērnu rotaļu iekārtu un aprīkojuma uzstādīšanu

esošajos rotaļu laukumos Daugavpils pilsētā

**TEHNISKAIS PIEDĀVĀJUMS**

**Uzņēmuma nosaukums: SIA "Labiekārtošana-D" reģ.Nr.: 41503003033, 1.Pasažieru iela 6, Daugavpils, LV-5401**

**5.DAĻA: Bērnu rotaļu iekārtu piegāde un uzstādīšana esošajos rotalu laukumos Daugavpils pilsētā.**

|  |  |  |  |  |  |  |  |
| --- | --- | --- | --- | --- | --- | --- | --- |
| **Nr.p.k** | **Iekārtas nosaukums un apraksts** | **Piedāvātās iekārtas krāsains attēls[[1]](#footnote-1),  ražotājs un nosaukums, kods** | **Piedāvātās iekārtas parametri** | **Piedāvātās iekārtas drošības zonas platība m2** | **Mērvienība** | **Iekārtu daudzums** | **Cena EUR bez PVN** |
| **1.** | *Slīdkalniņš* | Piedāvātās iekārtas krāsains attēls:    **Iekārtas ražotājs:** NOVUM  **Nosaukums:** Brīvi stāvošs slīdkalniņš 150  **Iekārtas kods:** 2106 EPZ  **Iekārtas funkcionālie elementi:**  Slīdkalniņš, platforma, kāpnes, rokturis un citi elementi.  **Kopējais elementu skaits:**ne mazāks par 4  **Iekārtas materiālu apraksts:**  Tērauda elementi aizsargāti pret koroziju izmantojot cinkošanu un pulverlakošanu. Slīdkalniņa nobrauktuve izgatavota no nerūsējoša tērauda metāla loksnes. Slīdkalniņa malas izgatavotas no HDPE *(ar augstu blīvumu)* poliuretāna plāksnes.  **Iekārtas sertifikāta numurs:** 354/13 | garums -3.37 m  platums- 0.56 m  augstums- 2.30 m  Maksimālais krišanas augstums –1.5 m  Iekārtas vecuma grupa 3-14 gadi  Pieļaujamais lietotāju skaits 1 | 6.95 x 3.55 m2 | gab. | **5** |  |
| **2.** | *Karuselis ar sēdvietām* | **Piedāvātās iekārtas krāsains attēls:**    **Iekārtas ražotājs NOVUM**  **Nosaukums:** Rotējošais karuselis ar sēdekļiem  **Iekārtas kods:** 3203  **Iekārtas funkcionālie elementi:**  Metāla pamatkonstrukcija, rotējoša platforma, sēdeklis un citi elementi. **Kopējais elementu skaits:** ne mazāks  par 3  **Iekārtas materiālu apraksts:**  Klasisks karuselis ar rotējošu augšējo daļu (platformu), aprīkots ar diviem koniskiem un vienu lodīšu gultni. Platformas konstrukcija izgatavota no tērauda U-profila sijām 50, kas piestiprinātas Φ 108 mm caurulei, ar piestiprinātu no apakšas 500 mm platu metāla plāksni, kas pasargā no bērna kājas iespiešanas. Platformas virsma aizsargāta pret koroziju, pulverlakojot ar ārējiem apstākļiem piemērotām krāsām (poliestera). Platformas augšējai daļai piestiprināts ūdensizturīgs lapu koku finieris, kas no augšas ietīts gofrētā pretslīdes alumīnija plāksnē.  Platformai pieskrūvēts rokturis ar sēdekli izgatavots no lakotām ar poliestera pulverkrāsām Φ 33,7 mm un Φ 26,9 mm caurulēm un ūdensizturīga lapu koku saplākšņa pārklāta ar melamīna plēvi.  Karuseļa pamatne (no caurulēm un stieņiem metināta konstrukcija) aizsargāta pret koroziju ar poliestera pulverlaku, apakšējo daļu veido dzelzsbetona bloks (minimums no B15 betona), kas ievietos zemē 40 cm dziļumā.  **Iekārtas sertifikāta numurs**  *293/00-DCW/16* | garums – 1.50 m  platums- 1.50 m  augstums- 0.73 m  Maksimālais krišanas augstums –0.12 m  Iekārtas vecuma grupa 3-14 gadi    Karuseļa ātrums 5 m/s, saskaņā ar normu PN EN 1176-5:2009. | 5.50 x 5.50 m2 | gab. | **3** |  |
|  | *Šūpoles balansieris* | **Piedāvātās iekārtas krāsains attēls:**    **Iekārtas ražotājs** Novum  **Nosaukums:** Spāre uz metāla pamata  **Iekārtas kods:** 3109EPZ  **Iekārtas funkcionālie elementi:**  Karkass, dēlis, sēdekļa konstrukcija ar rokturiem un atzveltnēm, prettrieciena elementi u.c.  **Kopējais elementu skaits:** ne mazāk par 4  **Iekārtas materiālu apraksts:**  Tradicionālās šūpoles ar 2 sēdekļiem, piestiprinātas pie metāla pamata, kas par 60 cm atrodas zemē.  Rotējošs gultņa mehānisms, nav nepieciešama tehniskā apkope,  Horizontāls baļķis, izgatavots no priedes koksnes, līmēts no 6 slāņiem, apgriezts cilindriski līdz 14 cm diametram, gareniski rievots, lai samazinātu garenvirziena spriegumu, kas izraisa plaisāšanu;  HDPE elementi ar 15 mm biezumu ir izturīgi pret UV starojumu, neuzsūc ūdeni un ir viegli mazgājami; elementi ir savienoti ar galvanizētiem stiprinājumiem, nosegtiem ar plastmasas aizbāžņiem; Plastmasas rokturi un kāju balsti, lieli, lai novērstu acu traumas;  Drošības apsvērumu dēļ baļķa galos ir piestiprināti amortizējoši gumijas buferi;  Šūpoļu pamats ir izgatavots no saliektām un sametinātām caurulēm. Savienojuma vietas un malas ir nogludinātas un aizsargātas pret koroziju, pateicoties pulverkrāsai.  Visā laukumā ar kritiena risku drošības virsma var būt izgatavota no šāda materiāla (virsmas biezums ir izvēlēts no BS EN 1176- 1:2009 4.tabulas atbilstošam kritiena augstumam)  Sagatavota kūdra / melnzeme,  Smilšu frakcija 0.2 ÷ 2 mm,  Grants kopējā frakcija 2 ÷ 8 mm,  Mizu mulčas frakcija 20 ÷ 80 mm,  Skaidu frakcija 5 ÷ 30 mm,  Sintētiskais materiāls, kas atbilst EN 1177.  **Iekārtas sertifikāta numurs**  *354/13* | garums – 3 m  platums- 0.54 m  augstums- 0.78 m  Maksimālais krišanas augstums –0.58  Iekārtas vecuma grupa 3-14 gadi    Nepieciešama aizbēršana ar precīzu zemes blīvumu 10-20 cm kārtās. | 13.5 m | gab. | **1** |  |
|  | *Dubultās šūpoles* | Piedāvātās iekārtas krāsains attēls:    **Iekārtas ražotājs** NOVUM  **Nosaukums:** Dubultās šūpoles QUADRO  **Iekārtas kods:** 3112 E  **Iekārtas funkcionālie elementi:**  Statnes, nesošais stienis, gumijas parastais sēdeklītis uz ķēdes, gumijas sēdeklis – grozs uz ķēdes un citi elementi.  **Kopējais elementu skaits:**ne mazāk kā 4  **Iekārtas materiālu apraksts:**  Šūpoles ar vienu rotācijas asi. Sēdekļi iekārti elastīgi un atsevišķi pa vienam uz horizontāla šūpoļu pārliktņa ar slodzes pārnesi. Sēdekļi var šūpoties turp un atpakaļ pa loku perpendikulāri šūpoļu pārliktnim.  Stiprinājumu skaits: 2.  Stiprinājumu veidi:   * Stiprinājums ar gumijas šūpoļu sēdekli kat. nr. 9001 * Stiprinājums ar sēdekli „Groziņš” ar aizdari kat. nr. 9003   Pamata balsti (kvadrātgriezums 9x9 cm) no līmēta koka, nostiprināti 10cm virs zemes, izmantojot tērauda enkurskrūves. Enkurskrūves ievieto zemē 60 cm dziļumā un iebetonē vēlamajā vietā (minimālie pamatu izmēri: 0,30(l)x0,30(s)x0,20(h)m).  Pamata balsts no tērauda.  Sānu elementi no finiera.  Tērauda elementu aizsardzībai pret koroziju izmantota pulverlakošana.  Koka elementu aizsardzībai izmantoti preparāti uz dabīgo eļļu bāzes.  Sertificēts sēdeklis. Ķēdes un savienojošie elementi cinkoti.  **Iekārtas sertifikāta numurs:** 349/13  Parastais sēdeklītis: 15/2016  Sēdeklis-grozs: 16/2016 | garums – 3.85 m  platums- 1.55 m  augstums- 2.40 m  Maksimālais krišanas augstums –1.30  Iekārtas vecuma grupa 3-14 gadi    Sēdeklītis parastais nr.9001    Vienvietīgs šūpoles stiprinājums.  Karsti cinkotas ķēdes.  Gumijas sēdeklis.  Sēdeklim ir nepieciešamais sertifikāts un tas atbilst higiēnas prasībām.  Sēdeklis-grozs nr.9003    Vienvietīgs šūpoles stiprinājums.  Karsti cinkotas ķēdes.  Groziņa tipa gumijas sēdeklis, aizverams ar ķēdīti.  Sēdeklim ir nepieciešamais sertifikāts un tas atbilst higiēnas prasībām. | 7.60 x 3.85m | gab. | **11** |  |
|  | *Vingrošanas komplekss* | Piedāvātās iekārtas krāsains attēls:    **Iekārtas ražotājs** Novum  **Nosaukums:**Vingrošanas komplekts  **Iekārtas kods:** 4290MP  **Iekārtas funkcionālie elementi:**  Kāpšanas trose 250 – 2 gab.,  Ugunsdzēsēju stienis- 1 gab  Ieeja- 1 gab,  Trīsstūra platforma- 3 gab.,  Pakāpiens- 3 gab.,  Trošu kāpnes 250 – 1 gab.,  Horizontāls trošu tīkls- 1 gab.,  Troses ar kāpšanas stienīti 250 – 1 gab,  Kāpšanas aizķeres- 5 gab.  Drošinājums-1 gab.  Vingrošanas riņķu komplekts- 1  **Kopējais elementu skaits: 11**  **Iekārtas materiālu apraksts:**  Nesošie stabi no apaļas tērauda caurules (diametrs 114 mm), novietoti zemē 60 cm dziļumā.  Platformas: terauda rāmis, kas aizpildīts ar pretslīdes HDPE.  Paneļi (drošinājumi, jumti, sienas): HDPE polietelēns.  Tērauda elementu aizsardzībai pret koroziju izmantota cinkošana un pulverlakošana.  Troses no polipropilēna ar metāla serdi.  **Iekārtas sertifikāta numurs:** 18/2016 | garums -2.70 m  platums- 2.06 m  augstums- 2.84 m  Maksimālais krišanas augstums –2.20 m  Iekārtas vecuma grupa 5—12 gadi    Vingrošanas riņķu komplekts- 1, tiks pievienots no iekārtas nr. 1522 | 6.50 m x  6 .0 m | gab. | **1** |  |
|  | *Rotaļu komplekss* | Piedāvātās iekārtas krāsains attēls:    **Iekārtas ražotājs** NOVUM  **Nosaukums:** Komplekts quadro 1263  **Iekārtas kods:** 1263EPZ  **Iekārtas funkcionālie elementi:**  Kvadrātveida platforma (Tornis 104Q) 1 gab.  Kvadrātveida platforma  (Platforma 104Q) 1 gab.  Trošu platforma 1 gab.  Siena kāpšanai 1 gab.  Slīdkalniņš 104 -1 gab.  Drošinājums 1 gab.  Ugunsdzēsēju stienis 1 gab.  Ieejas 2 gab.  Drošinājums aplis un krustiņš 1 gab.  Tērauda enkura stienis 8 gab.  Pakāpiens 2 gab.  Četrstūrains jumts 1 gab.  **Kopējais elementu skaits: 12**  **Iekārtas materiālu apraksts:**  Nesošie stabi 9x9cm šķērsgriezumā no līmēta koka, stiprināti 10 cm virs grunts līmeņa, izmantojot tērauda enkura stieņus, ko uzstāda betona blokos. Koka platformas.  Drošinājumu, jumta un citu moduļu apdare: HDPE polietilēns.  Tērauda elementu aizsardzībai pret koroziju izmantota cinkošana un pulverlakošana.  Koka elementi aizsargāti, nokrāsojot tos ar preparātu uz dabīgo eļļu bāzes.  Slīdkalniņa nobrauktuve no nerūsējoša skābjizturīga tērauda.  Troses no polipropilēna ar metāla serdi.  **Iekārtas sertifikāta numurs:** 354/13 | garums – 4.45 m  platums- 3.25 m  augstums- 3.42 m  Maksimālais krišanas augstums –1.05 m  Iekārtas vecuma grupa 3-14 gadi | 7.20 m  x 7.50 m | gab. | **1** |  |

|  |  |
| --- | --- |
| **Nr. p.k.** | **Iekārtu uzstādīšanas adreses** |
| **1** | **9** |
| 1 | 1.Daugavas 22,24; 2.K.Valdemāra 4; 3.Nometņu 66;  4.Višķu 14,16;  5.Zeļinska 15, 17-Inženieru 12 |
| 2 | 1.Imantas33,35,35A;  2.Miera 141;  3.Aglonas 3 |
| 3 | 1.Imantas 33, 35,35A. |
| 4 | 1.K.Valdemāra 4,  2.Alejas 64,68;  3.Aveņu 33;  4.Arhitektu 16,18,20,24; 5.Zeļinska 15, 17-Inženieru 12;  6.Ziemeļu 7;  7.Varšavas 13A;  8.Arodu 3;  9.Jātnieku 14;  10.Ventspils 4A; 11.A.Graftio 29- Gaismas 16 |
| 5 | 1.Raipoles 7. |
| 6 | 1.Piekrastes 41A |

|  |  |
| --- | --- |
| PASŪTĪTĀJS:  **Daugavpils pilsētas pašvaldības iestāde**  **“Komunālās saimniecības pārvalde”**  reģ.Nr.90009547852  Saules iela 5A, Daugavpils, LV – 5401  Vadītājs  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_A.Pudāns | IZPILDĪTĀJS:  **SIA „Enlife”**  reģ.Nr.41503073098  Miera iela 41-1, Daugavpils, LV-5404.  Nordea Bank AB Latvijas filiāle, Kods: AS "Citadele banka";  Konts: LV98PARX0016701970001  Tālr. 20349136, e-pasts: enlife@inbox.lv.  Valdes priekšsēdētājs  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_V.Jesjmans |
|  |  |

1. [↑](#footnote-ref-1)