**UZŅĒMUMA LĪGUMS**

par bērnu rotaļu iekārtu un aprīkojuma uzstādīšanu Esplanādes atpūtas parkā, Daugavpilī

Daugavpilī, 2016.gada \_\_\_.maijā

**Daugavpils pilsētas pašvaldības iestāde „Komunālās saimniecības pārvalde”**, reģ.Nr.90009547852, juridiskā adrese: Saules iela 5A, Daugavpils, (turpmāk – Pasūtītājs), vadītāja **Aivara Pudāna** personā, kurš rīkojas uz iestādes Nolikuma 14.5.apakšpunkta pamata, no vienas puses, un

**SIA „Enlife”,** reģ.Nr.41503073098, juridiskā adrese: Miera iela 41 - 1, Daugavpils, (turpmāk – Izpildītājs), valdes priekšsēdētāja **Viktora Jesjmana** personā, kurš rīkojas uz Statūtu pamata, no otras puses,

abi kopā vai katrs atsevišķi, turpmāk saukti „LĪDZĒJI”, pamatojoties uz Daugavpils pilsētas domes iepirkuma komisijas 2016.gada 24.maija lēmumu (protokols Nr.4) iepirkuma „Bērnu rotaļu iekārtu un aprīkojuma uzstādīšana Daugavpils pilsētas pašvaldības administratīvajā teritorijā”,identifikācijas numurs DPD 2016/74, 3.DAĻĀ: Bērnu rotaļu iekārtu piegāde un uzstādīšana Esplanādes atpūtas parkā, Daugavpilī, noslēdza šādu līgumu (turpmāk – Līgums):

**I. Līguma priekšmets**

1. Pasūtītājs pasūta, bet Izpildītājs apņemas veikt **bērnu rotaļu iekārtu piegādi un uzstādīšanu Esplanādes atpūtas parkā, Daugavpilī**, atbilstoši šī līguma, normatīvo aktu prasībām, iepirkumam iesniegtajam piedāvājumam un pasūtītāja norādījumiem (turpmāk – Darbs)*.*
2. Darbs sevī ietver visus Līgumā un Lokālajā tāmē (pielikums) noteiktos nepieciešamos darbus, būvniecības vadību un organizēšanu, būvniecībai nepieciešamās tehnikas, instrumentu piegādi, būvgružu novākšanu un utilizāciju, izpilddokumentācijas sagatavošanu un citas darbības, kuras izriet no šī Līguma un normatīvo aktu prasībām.
3. Izpildītājs apliecina, ka ir pienācīgi iepazinies ar veicamā darba apjomu un citu ar darbu izpildi saistīto informāciju.

**II. Līguma spēkā esība un izpildes kārtība**

1. Līgums stājas spēkā tā parakstīšanas dienā un ir spēkā līdz pilnīgai saistību izpildei.
2. Izpildītājs organizē un nodrošina darbu veikšanu ievērojot iepriekš noteiktu grafiku (pielikumā) un apņemas pabeigt visus darbus **60 (sešdesmit) kalendāro dienu laikā no līguma parakstīšanas dienas.** Ar līguma parakstīšanas dienu, Objekts tiek nodots Izpildītājam būvdarbu veikšanai.
3. Izpildītājam ir pienākums uzsākt Objektā darbus ne vēlāk kā **5 (piektajā) darba dienā** no līguma parakstīšanas dienas.
4. Saskaņā ar piedāvājumu, pretendents piesaista būvniecības darbu izpildei **būvkomersantu** **SIA „Labiekārtošana – D”**, reģ.Nr.41503003033, juridiskā adrese: 1.Pasažieru iela 6, Daugavpils. Izpildītājs pirms būvdarbu uzsākšanas ieceļ iepirkuma piedāvājumā norādīto sertificēto apašuzņēmēja atbildīgo būvdarbu vadītāju **Viktoru Silajevu**, sert.Nr.20-6204. Atbildīgais būvdarbu vadītājs veic normatīvajos aktos noteiktās funkcijas.
5. Ar šo līgumu Izpildītājs ir pilnvarots veikt Ministru kabineta  2003.gada 25.februāra noteikumos Nr.92 „Darba aizsardzības prasības, veicot būvdarbus” (turpmāk – Noteikumi Nr.92) noteiktās  projekta vadītāja funkcijas, tajā skaitā nodrošina līguma izpildes nodrošināšanai kvalificēta darba aizsardzības koordinatora piesaisti.
6. Izpildītājs atbild par Noteikumu Nr.92 9., 11., 12. un 13.punktā noteikto pienākumu izpildi, it īpaši Izpildītājs izvērtē nepieciešamību sagatavot darba aizsardzības plānu un pirms būvdarbu uzsākšanas nosūtīt Valsts darba inspekcijai iepriekšēju paziņojumu par būvdarbu veikšanu.
7. Pēc Līguma ietvaros paredzēto darbu pabeigšanas Izpildītājs veic izpildīto darbu, kā arī visas ar to saistītās dokumentācijas nodošanu Pasūtītāja nozīmētai komisijai.
8. Izpildītājs iesniedz Pasūtītājam sagatavoto izpilddokumentāciju trijos oriģinālos eksemplāros saskaņā ar normatīvo aktu prasībām, obligāti pievienojot:
   1. dokumentus, kas apliecina piegādāto rotaļu iekārtu atbilstību LVS EN 1176 “Spēļu laukumu aprīkojumu drošību” prasībām, kur jābūt norādītam katras rotaļu iekārtas kodam;
   2. iekārtu tehniskās pases;
   3. iekārtu tehniskos zīmējumus un krāsainus attēlus;
   4. parakstītu instruktāžu par uzstādīto iekārtu lietošanu un apkopi;
   5. aprīkojuma lietošanas un apkopes instrukciju.
9. Izpildītājs iesniedz Pasūtītājam Darbu pieņemšanas – nodošanas aktu divos eksemplāros, kurā tiek norādīts faktiski paveiktais darba apjoms, ietverot apliecinājumu par garantijas saistību pildīšanu pēc objekta nodošanas ekspluatācijā uz visām iekārtām un veiktajiem darbiem.
10. 5 (piecu) darba dienu laikā pēc darbu pieņemšanas – nodošanas akta saņemšanas Pasūtītājs pārbauda izpildīto darbu apjomu un kvalitāti, kā arī darbu izpildes dokumentāciju un paraksta aktu vai noformē rakstveida motivētu atteikumu darbus pieņemt.
11. Pasūtītājam ir tiesības atteikties no darbu pieņemšanas, ja darbu pieņemšanas procesā tiek konstatēti kvalitātes trūkumi, paveikto darbu neatbilstība šī Līguma noteikumiem vai Latvijas Republikas normatīvajiem aktiem. Pēc attiecīgo trūkumu novēršanas Izpildītājs atkārtoti veic darbu nodošanu Pasūtītājam. Pasūtītājs 10 (desmit) darba dienu laikā pēc akta par izpildītajiem darbiem saņemšanas pārbauda izpildīto darbu apjomu un kvalitāti, kā arī darbu izpildes dokumentāciju un paraksta aktu vai noformē rakstveida motivētu atteikumu darbus pieņemt.
12. Pasūtītājs ir tiesīgs noteikt jebkura risinājuma ekspertīzi, pieaicinot neatkarīgus ekspertus. Ekspertīzes izdevumus sedz Pasūtītājs, izņemot gadījumus, kad ekspertīzes rezultātā tiek konstatēti trūkumi vai nepilnības, kas radušies Izpildītāja vainas, nolaidības vai neuzmanības dēļ. Šādā gadījumā ekspertīzes izdevumus sedz Izpildītājs.
13. Abpusēji parakstīts pieņemšanas nodošanas akts ir pamats rēķina izrakstīšanai. Samaksa tiek veikta par faktiski izpildītajiem darbiem.

**III. Līguma summa un norēķinu kārtība**

1. Līguma summa bez pievienotās vērtības nodokļa (turpmāk – PVN) par darbu veikšanu sastāda  **EUR 35 397,62 (trīsdesmit pieci tūkstoši trīs simti deviņdesmit septiņi *euro* un 62 centi**). Pievienotās vērtības nodoklis tiek nomaksāts normatīvajos aktos noteiktajā kārtībā un apjomā.
2. Avansa samaksu Pasūtītājs neparedz. Līguma summa ietver samaksu par šī Līguma ietvaros paredzēto Izpildītāja saistību izpildi – darbu, materiāliem, mehānismu izmaksām, iekārtu izmaksām un visiem citiem izdevumiem, kas minēti līguma 2.punktā un tāmē.
3. Līguma summas samaksa tiks veikta par faktiski izpildītiem ikmēneša darbiem. Apmaksa tiks veikta **30 (trīsdesmit)** kalendāro dienu laikā pēc ikmeneša darbu nodošanas – pieņemšanas akta parakstīšanas, pamatojoties uz Izpildītāja izsniegtu rēķinu.
4. Iespējamais sadārdzinājums Līguma realizācijas laikā netiks papildus apmaksāts.

**IV. Izpildītāja pienākumi**

1. Veikt darbus kvalitatīvi, ievērojot Līgumā minētās prasības un Lokālajā tāmē norādītos darbu apjomus.
2. Sagatavot normatīvajos aktos noteikto izpilddokumentāciju.
3. Nodrošināt Latvijas būvnormatīvu un citu Latvijas Republikas normatīvo aktu noteikumu, Latvijas nacionālo standartu, kā arī materiālu un iekārtu piegādātāju izstrādātās tehnoloģijas ievērošanu visos sagatavotajos dokumentos un visu šajā Līgumā paredzēto darbu veikšanas gaitā.
4. Veikt darbus ar savu (īpašumā vai lietošanā esošu) aprīkojumu, materiāliem vai citiem nepieciešamajiem tehniskajiem līdzekļiem un instrumentiem.
5. Par saviem līdzekļiem piegādāt darbam nepieciešamos materiālus, konstrukcijas un iekārtas.
6. Darbus izpildīt ar Latvijā sertificētiem un kvalitatīviem materiāliem.
7. Darbu veikšanas procesā ievērot darba aizsardzības, ugunsdrošības noteikumus un uzņemties pilnu atbildību par jebkādiem minēto noteikumu pārkāpumiem un to izraisītām sekām.
8. Nodrošināt darba aizsardzības pasākumus Objektā, tai skaitā darbinieku instruēšanu par visu tehnisko iekārtu ekspluatāciju, kā arī veikt visas citas Latvijas Republikas normatīvajos aktos paredzētās darbības saskaņā ar normatīvajiem aktiem par darba aizsardzību.
9. Nodrošināt Objektā strādājošos ar nepieciešamajiem darba aizsardzības līdzekļiem.
10. Segt Pasūtītājam ar darbu izpildi saistītos izdevumus, ja tādi rodas darbu izpildes laikā.
11. Nodrošināt darba laikā Pasūtītājam brīvu un drošu piekļūšanu Objektam.
12. Nodrošināt tīrību Objektā, regulāru būvgružu izvešanu no Objekta uz sava rēķina.
13. Nekavējoties rakstveidā informēt Pasūtītāju par visiem apstākļiem, kas atklājušies darbu izpildes procesā un var neparedzēti ietekmēt darbu izpildi.
14. Savlaicīgi brīdināt Pasūtītāju, ja darbu izpildes gaitā radušies apstākļi, kas var būt bīstami cilvēku veselībai vai dzīvībai, un veikt visus nepieciešamos pasākumus, lai tos novērstu.
15. Pildīt visus citus no šī Līguma un normatīvajiem aktiem izrietošos Izpildītāja pienākumus.
16. Līguma izpildē iesaistīt iepirkuma piedāvājumā norādītos speciālistus, tajā skaitā iepirkuma piedāvājumā norādīto būvdarbu vadītāju un darba aizsardzības koordinatoru, un apakšuzņēmējus.
17. Nodrošināt savu un līguma izpildē iesaistīto būvspeciālistu profesionālās civiltiesiskās atbildības apdrošināšanu saskaņā ar Ministru kabineta 2014.gada 19.augusta noteikumiem Nr.502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” un piecu dienu laikā pēc Līguma spēkā stāšanās iesniegt Pasūtītājam polišu kopijas (uzrādot oriģinālus). Minētais līgums jāuztur spēkā visu būvdarbu un garantijas laiku.
18. Izpildītāja personālu, kuru tas iesaistījis līguma izpildē, par kuru sniedzis informāciju Pasūtītājam un kura kvalifikācijas atbilstību izvirzītajām prasībām Pasūtītājs ir vērtējis, kā arī apakšuzņēmējus, uz kuru iespējām iepirkuma procedūrā izraudzītais pretendents balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām (ja tādi ir), pēc līguma noslēgšanas drīkst nomainīt tikai ar Pasūtītāja rakstveida piekrišanu, ievērojot šādus nosacījumus:
    1. personāls vai apakšuzņēmējs atbilst tām paziņojumā par līgumu un iepirkuma procedūras dokumentos noteiktajām prasībām, kas attiecas uz piegādātāja personālu vai apakšuzņēmējiem;
    2. tiek nomainīts apakšuzņēmējs, uz kura iespējām iepirkuma procedūrā izraudzītais pretendents balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam ir vismaz tāda pati kvalifikācija, uz kādu iepirkuma procedūrā izraudzītais pretendents atsaucies, apliecinot savu atbilstību iepirkuma procedūrā noteiktajām prasībām.

**V. Pasūtītāja pienākumi**

1. Norēķināties ar Izpildītāju par kvalitatīvi izpildītiem darbiem Līgumā noteiktajā kārtībā.
2. Nodrošināt Izpildītājam brīvu un netraucētu piekļuvi Objektam.
3. Norīkot par līguma izpildi atbildīgo personu.

**VI. Pušu atbildība un sankcijas**

1. Līdzēji ir savstarpēji atbildīgi par neuzmanības vai ļaunprātības rezultātā otram Līdzējam nodarītajiem zaudējumiem, tajā skaitā par savu darbinieku vai pilnvaroto personu neuzmanības vai ļaunprātības rezultātā otram Līdzējam nodarītajiem zaudējumiem. Negūtā peļņa Līdzējiem nav jāatlīdzina.
2. Izpildītājs uzņemas pilnu atbildību par mantiskajiem zaudējumiem, kas var rasties Pasūtītājam vai trešajām personām, Izpildītājam veicot šajā Līgumā paredzētos darbus, un apņemas patstāvīgi atrisināt visas pretenzijas un prasības, kādas šajā sakarā izvirza trešās personas vai Pasūtītājs.
3. Līdzēji ir savstarpēji atbildīgi par sniegto ziņu patiesumu un pilnību.
4. Izpildītājs garantē, ka pašlaik pret Izpildītāju nav, vai, pēc viņa labākās pārliecības, nedraud un netiek uzsākta tiesāšanās, arbitrāža, vai arī citi tiesas procesi, kas varētu (ja netiek pierādīts pretējais) būtiski nelabvēlīgi ietekmēt Izpildītāja finansiālo stāvokli vai Izpildītāju spēju izpildīt jebkādas viņa saistības sakarā ar šo Līgumu.
5. Ja Izpildītājs neuzsāk darbus noteiktajā termiņā, saskaņā ar Līguma 6.punktu, tad veicot galīgo norēķinu no Izpildītājam izmaksājamās summas ietur līgumsodu 0,2% apmērā no Līguma summas par katru nokavēto dienu, bet ne vairāk kā 10% no kopējās līguma summas.
6. Ja Izpildītājs nokavē darbu izpildes galīgo termiņu, Pasūtītājs, veicot galīgo norēķinu, no Izpildītājam izmaksājamās summas ietur līgumsodu 0,2% apmērā no Līguma summas par katru nokavēto dienu, bet ne vairāk kā 10% no kopējās līguma summas.
7. Ja Pasūtītājs kavē šī līguma 19.punktā noteikto maksājumu, tas maksā Izpildītājam līgumsodu 0,2 % apmērā no neveiktās maksājuma summas par katru nokavēto dienu, bet ne vairāk kā 10% no kopējās līguma summas.

**VII. Garantijas nosacījumi**

1. Izpildītājs garantē izpildīto darbu kvalitāti un atbilstību šī Līguma noteikumiem un Latvijas Republikas normatīvo aktu prasībām.
2. Izpildīto Būvdarbu **garantijas termiņš ir 2 (divi) gadi,** skaitot no darbu pieņemšanas – nodošanas akta parakstīšanas.
3. **Garantijas apkalpošanas periods**, kas ietilpst līgumcenā – **2 (divu)** gadu laikā tekošais garantijas remonts divas reizes gadā (aprīlis un augusts vai pēc nepieciešamības) uz visām iekārtām un veiktajiem darbiem.
4. Garantijas termiņā konstatētos defektus un citus trūkumus Izpildītājs apņemas novērst saviem spēkiem un par saviem līdzekļiem. Defektu un trūkumu novēršanas termiņš un apjoms tiek noteikts pusēm vienojoties, bet, ja vienošanos panākt neizdodas, Pasūtītājs ir tiesīgs pieprasīt veikt neatkarīgu ekspertīzi, kuras slēdziens attiecībā uz trūkumu un defektu novēršanas termiņu un apjomu Izpildītājam ir obligāts. Ekspertīze tiek veikta uz Izpildītāja rēķina.
5. Garantijas gadījumam nav pakļauti bojājumi un defekti, kas radušies trešo personu prettiesiskas darbības rezultātā.
6. Ja Izpildītājs garantijas termiņā atsakās novērst konstatētos defektus vai nenovērš tos noteiktajā termiņā, Pasūtītājam ir tiesības šo darbu veikšanu uz Izpildītāja rēķina uzdot trešajai personai.
7. Izpildītājs nodrošina, ka tā iegādāto materiālu ražotāju un pārdevēju garantijas tiek nodotas Pasūtītājam.

**VIII. Līguma vienpusēja izbeigšana un darbu pārtraukšana**

1. Pasūtītājs ir tiesīgs vienpusēji izbeigt šo Līgumu, paziņojot par to Izpildītājam rakstveidā 5 (piecas) kalendārās dienas iepriekš un neatlīdzinot zaudējumus, šādos gadījumos:
   1. ja Izpildītājs nokavē darbu uzsākšanas termiņu vairāk kā par 10 (desmit) dienām. Līgums tomēr netiek izbeigts, ja Izpildītājs pierāda, ka nav vainojams pie darbu neuzsākšanas noteiktajā termiņā;
   2. ja Izpildītājs pēc Pasūtītāja rakstveida brīdinājuma saņemšanas un tajā norādīto pārkāpumu novēršanas atkārtoti ir pieļāvis brīdinājumā minētos Līguma noteikumu pārkāpumus un/vai ignorē Pasūtītāja brīdinājumu un prasību par pārkāpumu novēršanu;
   3. ja pēc Pasūtītāja pieprasījuma neatkarīga ekspertīze, kuras sastāvu rakstveidā apstiprinājuši abi Līdzēji, ir konstatējusi, ka Izpildītājs darbus veic nekvalitatīvi vai neatbilstoši Latvijas būvnormatīviem, kas būtiski varētu ietekmēt Objekta tālāko ekspluatāciju;
   4. pret Izpildītāju tiek iesniegta prasība par atzīšanu par maksātnespējīgu (izņemot gadījumu, ja tiek piemērota sanācija) vai uzsākta tā likvidācija;
   5. tiek veiktas piespiedu darbības no trešo personu puses, kā rezultātā tiek apķīlāta (aprakstīta) Izpildītāja manta, uzlikts liegums rīcībai ar banku kontiem, uzlikts liegums kustamām mantām un nekustamajam īpašumam valsts publiskajos reģistros.
   6. Izpildītājam ir pienākums pārtraukt darbu izpildi ar Pasūtītāja paziņojuma par Līguma izbeigšanu saņemšanas brīdi. Līguma izbeigšanas gadījumā, veicot galīgo norēķinu, Pasūtītājs samaksā Izpildītājam par līdz paziņojuma saņemšanas dienai Objektā izpildītajiem darbiem, izmantotajiem materiāliem un piegādātajām iekārtām. Pēc darbu pārtraukšanas, Izpildītājam jāatstāj Objekts 7 (septiņu) kalendāro dienu laikā, aizvācot savas mantas, instrumentus, izvedot būvgružus un atstājot Objektu sakārtotā vidē.

**IX. Līguma grozīšana**

1. Līgumu var nebūtiski papildināt vai grozīt, Līdzējiem savstarpēji vienojoties. Jebkuras Līguma izmaiņas vai papildinājumi tiek noformēti rakstveidā un pēc to abpusējas parakstīšanas, kļūst par šā Līguma neatņemamām sastāvdaļām. Būtiski Līguma grozījumi nav pieļaujami, izņemot Publisko iepirkumu likumā noteiktos gadījumus.

**X. Nepārvarama vara**

1. Līdzēji nav atbildīgi par līgumsaistību neizpildi vai nepienācīgu izpildi, ja šāda neizpilde vai nepienācīga izpilde radusies nepārvaramas varas rezultātā. Par nepārvaramu varu Līdzēji uzskata ugunsgrēkus, dabas katastrofas, militāru agresiju, streiku, grozījumus Latvijas Republikas normatīvajos aktos, valsts institūciju lēmumus un citus nepārvaramas varas izpausmes veidus, kas traucē izpildīt šo Līgumu, un kas nav izveidojusies kā Līdzēju darbības vai bezdarbības tiešas vai netiešas sekas, kurus Līdzēji nav paredzējuši un nav varējuši paredzēt, noslēdzot šo Līgumu. Par nepārvaramas varas apstākļu esamību pusei, kurai šie apstākļi radušies, jāapstiprina un jāpierāda ar LR Rūpniecības un tirdzniecības kameras apstiprinātu izziņu par šādu apstākļu esamību.
2. Ja iestājas nepārvaramas varas apstākļi, Līdzējam ir pienākums nekavējoties mutiski informēt otra Līdzēja atbildīgo darbinieku, kā arī ne vēlāk kā 2 (divu) darba dienu laikā pēc minēto iemeslu konstatēšanas iesniegt rakstveida paziņojumu otram Līdzējam. Paziņojumā jāraksturo apstākļi, kā arī to ietekmes vērtējums attiecībā uz savu pienākumu izpildi saskaņā ar šo Līgumu un izpildes termiņu. Paziņojumā jānorāda termiņš, kad būs iespējams turpināt šajā Līgumā paredzēto pienākumu izpildi.
3. Līdzēji var vienpusēji izbeigt šo Līgumu, ja nepārvaramas varas apstākļi turpinās ilgāk par vienu mēnesi. Šajā gadījumā neviens no Līdzējiem nav tiesīgs prasīt tādējādi radušos zaudējumu atlīdzību. Ja līgums tiek izbeigts nepārvaramas varas apstākļu dēļ, Pasūtītājs veic norēķinus par faktiski izpildītajiem darbiem.
4. Nepārvaramas varas apstākļiem beidzoties, Līdzējam, kurš pirmais konstatējis minēto apstākļu izbeigšanos, ir pienākums nekavējoties iesniegt rakstisku paziņojumu otram Līdzējam par minēto apstākļu beigšanos.

**XI. Noslēguma jautājumi**

1. Visas domstarpības, kas ir saistītas ar šī Līguma izpildi, Līdzēji risina pārrunu ceļā, bet, ja vienošanos nav iespējams panākt 15 (piecpadsmit) kalendāro dienu laikā, tad tiesā, Latvijas Republikas normatīvajos aktos noteiktā kārtībā.
2. Ja kāds no Līguma punktiem neparedzētu apstākļu dēļ tiek atzīts par spēkā neesošu vai likumam neatbilstošu, tas neietekmē citu Līgumā pielīgto saistību izpildi, kuras netiek skartas sakarā ar šīm izmaiņām.
3. Nevienam no Līdzējiem nav tiesību nodot šajā Līgumā noteiktās saistības trešajai personai bez otra Līdzēja rakstiskas piekrišanas.
4. Šī Līguma noteikumi ir saistoši Līdzējiem un pilnā apmērā pāriet uz Līdzēju tiesību un saistību pārņēmējiem.
5. Visi šī Līguma grozījumi ir noformējami rakstveidā un iegūst spēku ar brīdi, kad tos parakstījuši abi Līdzēji.
6. Līgums ir sastādīts uz 7 lapām ar tehnisko piedāvājumu un lokālo tāmi pielikumā, latviešu valodā un parakstīts divos eksemplāros, pa vienam eksemplāram katram Līdzējam. Abiem eksemplāriem ir vienāds juridiskais spēks.
7. Par līguma izpildi saistīto jautājumu atbildīgās personas:
   1. No Pasūtītāja puses: Komunālinženiere **Oksana Grigorjeva**, mob.tālr.: 29800308, e-pasts: [oksana.grigorjeva@daugavpils.lv](mailto:oksana.grigorjeva@daugavpils.lv)
   2. No Izpildītāja puses: Apakšuzņēmēja SIA "Labiekārtošana - D" būvdarbu vadītājs **Viktors Silajevs**, mob.tālr.: 29257009.

Pielikumā: 1. Tehniskais piedāvājums;

2. Lokālā tāme;

3. Cits (ja nepieciešams).

**XII. Līdzēju juridiskās adreses, rekvizīti un paraksti**

|  |  |
| --- | --- |
| **PASŪTĪTĀJS:**  **Daugavpils pilsētas pašvaldības iestāde**  **“Komunālās saimniecības pārvalde”**  reģ.Nr.90009547852  Saules iela 5A, Daugavpils, LV – 5401  Vadītājs  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_A.Pudāns | **IZPILDĪTĀJS:**  **SIA „Enlife”**  reģ.Nr.41503073098  Miera iela 41-1, Daugavpils, LV-5404.  Nordea Bank AB Latvijas filiāle, Kods: AS "Citadele banka";  Konts: LV98PARX0016701970001  Tālr. 20349136, e-pasts: enlife@inbox.lv.  Valdes priekšsēdētājs  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_V.Jesjmans |

**1.Pielikums**2016.gada \_\_\_.maija uzņēmuma līgumampar bērnu rotaļu iekārtu un aprīkojuma uzstādīšanu

Esplanādes atpūtas parkā, Daugavpilī

**TEHNISKAIS PIEDĀVĀJUMS**

**Uzņēmuma nosaukums: SIA "Labiekārtošana-D" reģ.Nr.: 41503003033, 1.Pasažieru iela 6, Daugavpils, LV-5401**

**3.DAĻA: Bērnu rotaļu iekārtu piegāde un uzstādīšana Esplanādes atpūtas parkā, Daugavpilī.**

|  |  |  |  |  |  |  |  |
| --- | --- | --- | --- | --- | --- | --- | --- |
| **Nr.p.k** | **Iekārtas nosaukums un apraksts** | **Piedāvātās iekārtas krāsains attēls[[1]](#footnote-1),  ražotājs un nosaukums, kods** | **Piedāvātās iekārtas parametri** | **Piedāvātās iekārtas drošības zonas platība m2** | **Mērvienība** | **Iekārtu daudzums** | **Cena EUR bez PVN** |
| **1.** | *Bērnu rotaļu iekārta “Tīklu piramīda ar papildelementiem”*  PIRAMĪDA ir paredzēta publiskiem un privātiem spēļu laukumiem. Produkts ir paredzēts bērniem vecumā no 5 līdz 14 gadiem. | **Piedāvātās iekārtas krāsains attēls:**    **Iekārtas ražotājs:** Magicnets  **Nosaukums:** Caliban ar papildelementiem (209j, 209a, 209c, 209n, 209k)  **Iekārtas kods:** 209  **Iekārtas funkcionālie elementi:**  **CALIBAN** **-**  Garums: 12,3 m, Platums: 12,3 m, Augstums: 7,0 m, Minimālais laukums: aplis ar 13.8 m diametru.  Vecuma grupa: no 5 līdz 14 gadiem  Brīvā kritiena augstums: 2,0 m  Pamatu dziļums: 1,0 m  Galvenais konstrukcijas elements ir tērauda stabs (augstums: 8 m, diametrs: 219,1 mm), kas ir aizsargāts pret koroziju, pateicoties karstai cinkošanai ar iegremdēšanu. Virvju konstrukcija sastāv no astoņām pamatvirvēm, kas ir nostiprinātas zemē ar dzelzsbetona punktveida pamatiem. Karsti (ar iegremdēšanu) cinkotas savilces ļauj noregulēt nostiepumu. Astoņas virvju sienas tiek izplestas starp blakus esošajām konstrukcijas virvēm. Papildu pievilkšanai ir izmantotas horizontālas virvju plaknes 2,0, 2,75, 3,5 un 4,2 m augstumā. Tīkls ir izgatavots no poliamīda virves, kas ir pīta, līmēta, pastiprināta ar cinkota tērauda pavedieniem. Virves diametrs ir 18 mm. Elementi, kas savieno virves, ir izgatavoti no plastmasas un alumīnija. Savienotājelementi, kas savieno virves ar stabu, ir izgatavoti no nerūsējošā tērauda un lietā tērauda, kas pārklāts ar hlorētu gumijas krāsu.  **ĀRĒJĀ CILINDRISKĀ KONSTRUKCIJA 209 j -** Konstrukcijas izmēri: Garums: 4,4 m, Platums: 4,4 m, Augstums: 2,8 m, Vecuma grupa: no 5 līdz 14 gadiem. Šis papildinājums sastāv no trīsdesmit divām virvēm, kas stiepjas vertikāli no 0.5m līmeņa līdz 3.3 m līmenim, un trim virvju apļiem dažādos augstumos. Cilindriskā konstrukcija ir izgatavota no poliamīda virves, kas ir pīta, līmēta, pastiprināta ar cinkota tērauda pavedieniem. Virves diametrs ir 18 mm. Elementi, kas savieno virves, ir izgatavoti no plastmasas.  **SLĪDKALNIŅŠ 209a-** Garums: 7,9 m, Platums: 0,75 m, Augstums: 3,0 m, Minimālais laukums: minimālais piramīdas laukums+ 18,3 m2, Vecuma grupa: no 5 līdz 14 gadiem. Pamatu dziļums: 1,0 m. Brīvā kritiena augstums: 2,0 m. Galvenais papildinājuma elements ir slīdkalniņš, kas ir pilnībā izgatavots no nerūsējošā tērauda 0H18N9. Slīdkalniņa sākuma platforma atrodas 2 m augstumā virs zemes līmeņa. Konstrukcijas elementi ir izgatavoti no kvadrātveida caurulēm ar šķērsgriezumu 100x100 mm, kas ir aizsargātas pret koroziju, pateicoties karstai cinkošanai ar iegremdēšanu. Pamati ir izgatavoti dzelzsbetona punktveida pamatu veidā, kas tiek ielikti 1 m dziļumā. Pārejai, kas savieno slīdkalniņu ar piramīdu, ir V forma, un tā ir izgatavota no poliamīda virves, kas ir pīta, līmēta, pastiprināta ar cinkota tērauda pavedieniem. Virves diametrs ir 18 mm. Savienotājelementi ir izgatavoti no plastmasas, nerūsējošā tērauda un alumīnija.  **ŠĻŪCAMCAURULE 209c -** Garums: 5,3 m. Platums: 0,83 m. Augstums: 3,0 m. Minimālais laukums: minimālais piramīdas laukums + 16,6 m2. Vecuma grupa: no 5 līdz 14 gadiem. Pamatu dziļums: 1,0 m. Brīvā kritiena augstums: 3,0 m. Galvenais papildinājuma elements ir spirālveida šļūcamcaurule, kas ir pilnībā izgatavota no nerūsējošā tērauda 0H18N9. Spirāles diametrs ir 0.65 m. Sākuma platforma atrodas 2 m augstumā virs zemes līmeņa. Konstrukcijas elementi ir izgatavoti no kvadrātveida caurulēm ar šķērsgriezumu 100x100 mm, kas ir aizsargātas pret koroziju, pateicoties karstai cinkošanai ar iegremdēšanu. Pamati ir izgatavoti dzelzsbetona punktveida pamatu veidā, kas tiek ielikti 1 m dziļumā. Pārejai, kas savieno šļūcamcauruli ar piramīdu, ir U forma, un tā ir izgatavota no poliamīda virves, kas ir pīta, līmēta, pastiprināta ar cinkota tērauda pavedieniem. Virves diametrs ir 18 mm. Savienotājelementi ir izgatavoti no plastmasas un alumīnija, un nerūsējošā tērauda.  **KAĶENE 209n** - Konstrukcijas izmēri: Garums: 7,6 m. Platums: 3,0 m. Augstums: 3,0 m. Minimālais laukums: minimālais  piramīdas laukums + 39,2 m2. Vecuma grupa: no 5 līdz 14 gadiem. Pamatu dziļums: 1,0 m. Brīvā kritiena augstums: 3,0 m. Materiāli un iekārtas izgatavošanas tehnoloģija: Galvenais papildinājuma elements ir X burta formas konstrukcija no tērauda. Konstrukcija ir izgatavota no apaļas caurules ar diametru 168.3 mm un ir aizsargāta pret koroziju, pateicoties karstai cinkošanai ar iegremdēšanu. Konstrukcijas augstums un platums ir 3 m. Papildu vizuālais efekts tiek panākts, saliecot pamatkomponentus – izmantotais saliekšanas rādiuss R = 6.4 m. Pamati ir izgatavoti dzelzsbetona punktveida pamatu veidā, kas tiek ielikti 1 m dziļumā. Ieeja un pāreja, kas savieno šo papildinājumu ar piramīdu, ir izgatavotas no poliamīda virves, kas ir pīta, līmēta, pastiprināta ar cinkota tērauda pavedieniem. Virves diametrs ir 18 mm. Elementi, kas savieno virves, ir izgatavoti no plastmasas un alumīnija.  **IEKŠĒJĀ CILINDRISKĀ KONSTRUKCIJA 209 k –**  Konstrukcijas izmēri: Garums: 1,6 m. Platums: 1,6 m. Augstums: 4,9 m. Vecuma grupa: no 5 līdz 14 gadiem. Materiāli un iekārtas izgatavošanas tehnoloģija: Šis papildinājums sastāv no astoņām virvēm, kas stiepjas vertikāli no 0.5 m līmeņa līdz 5.4 m līmenim, un sešiem virvju apļiem dažādos augstumos. Cilindriskā konstrukcija ir izgatavota no poliamīda virves, kas ir pīta, līmēta, pastiprināta ar cinkota tērauda pavedieniem. Virves diametrs ir 18 mm. Elementi, kas savieno virves, ir izgatavoti no plastmasas.  **Kopējais elementu skaits:6**  **Iekārtas materiālu apraksts:**  Galvenais konstrukcijas elements ir tērauda stabs (augstums: 8 m, diametrs: 219,1 mm), kas ir aizsargāts pret koroziju, pateicoties karstai cinkošanai ar iegremdēšanu. Virvju konstrukcija sastāv no astoņām pamatvirvēm, kas ir nostiprinātas zemē ar dzelzsbetona punktveida pamatiem. Karsti (ar iegremdēšanu) cinkotas savilces ļauj noregulēt nostiepumu. Astoņas virvju sienas tiek izplestas starp blakus esošajām konstrukcijas virvēm. Papildu pievilkšanai ir izmantotas horizontālas virvju plaknes 2,0, 2,75, 3,5 un 4,2 m augstumā. Tīkls ir izgatavots no poliamīda virves, kas ir pīta, līmēta, pastiprināta ar cinkota tērauda pavedieniem. Virves diametrs ir 18 mm. Elementi, kas savieno virves, ir izgatavoti no plastmasas un alumīnija. Savienotājelementi, kas savieno virves ar stabu, ir izgatavoti no nerūsējošā tērauda un lietā tērauda, kas pārklāts ar hlorētu gumijas krāsu.  **Iekārtas sertifikāta numurs:**  2100318/01/P5BN/4 | garums – 12.3 m  platums- 12.3 m  augstums- 7 m  Maksimālais krišanas augstums:2 m  Iekārtas vecuma grupa 5-14 gadi  Pamatu dziļums: 1,0 m  PIRAMĪDA ir iekārta, kas izgatavota saskaņā ar normu PN-EN 1176-1:2009, 1176-3:2009 un 1176-11: 2014. Tā ir iekārta piramīdas formā, kas paredzēta kāpšanai. Konstrukcija sastāv no tērauda staba, kas novietots iekārtas vidū, un trošu tīkla piramīdas formā. Tīkls ir izgatavots no polipropilēna trosēm, kas stiprinātas ar tērauda stīgām. Troses savienotas ar alumīnija un plastmasas savienotājelementiem. Konstrukcijai var pievienot papildus iekšējus un ārējus elementus, pa kuriem var nobraukt un kāpt.  Iekārtu uzstādīšanu veic ražotājs vai viņa autorizēta celtnieku brigāde. Brīvā kritiena augstums Piramīdai ir >1m, tāpēc kritiena zonas virsmai, kas precīzi norādīta iekārtas specifikācijā, saskaņā ar normu PN-EN 1176-1: 2009 ir jābūt izpildītai no tāda amortizējoša materiāla kā: koka miza, zāģskaidas, smiltis, grants vai mākslīga amortizējoša virsma.  *Ārējā cilindriskā konstrukcija 209 j*  **SLĪDKALNIŅŠ 209a**    **ŠĻŪCAMCAURULE 209c**  **KAĶENE 209n**    **IEKŠĒJĀ CILINDRISKĀ KONSTRUKCIJA 209 k** | 20.6 x 22.6 m2 | gab. | **1** |  |
| **2.** | *Slīdkalniņš* | **Piedāvātās iekārtas krāsains attēls:**    **Iekārtas ražotājs** Novum  **Nosaukums:** Slīdkalniņš Zilonis  **Iekārtas kods: 1022**  **Iekārtas funkcionālie elementi:**  1 slīdkalniņš mazuļiem  1 slīdkalniņa ieeja  4 metāla savienojumi uzstādīšanai zemē  **Kopējais elementu skaits:** ne mazāk par 4  **Iekārtas materiālu apraksts:**  Aizsargāšanai pret ārējo apstākļu kaitīgo ietekmi, koka elementi (malas) impregnēti ar līdzekļiem uz eļļu un vaska bāzes ar nepieciešamajiem sertifikātiem. Formas izgatavotas no ūdensizturīga lapu koku saplākšņa, pārklāta ar melamīna plēvi biez. 18 mm (S versija) vai no HDPE (ar augstu blīvumu) polietilēna biez. 15 mm (EP versija).  Visi metāla elementi aizsargāti pret koroziju pulverkrāsojot vai izmantojot karsto cinkošanu un virsmas pulverlaku (Z versija).  Komplektu uzstāda uz betona blokiem ar tērauda savienojumiem 60 cm dziļumā.  Slīdkalniņa nobrauktuve izgatavota no skābju izturīga nerūsējošā tērauda. Salaidumu elementi cinkoti.  Visiem materiāliem un iekārtām ir derīgi sertifikāti, un tie ir atestēti saskaņā ar Polijā pieņemtām normām.  **Iekārtas sertifikāta numurs:**  353/13 | garums – 3.65m  platums- 0.65 m  augstums- 1.73 m  Maksimālais krišanas augstums –1.0    Iekārtas vecuma grupa 0-14 gadi | 7.20x 3.60m2 | gab. | **1** |  |
| **3.** | *Karuselis* | **Piedāvātās iekārtas krāsains attēls:**    **Iekārtas ražotājs NOVUM**  **Nosaukums:**Rotējošais karuselis 120  **Iekārtas kods:** 3201O  **Iekārtas funkcionālie elementi:**  Klasisks karuselis ar rotējošu augšējo daļu (platformu), aprīkots ar diviem koniskiem un vienu lodīšu gultni.  Kopējais elementu skaits: ne mazāk par 3  **Iekārtas materiālu apraksts:**  Platformas konstrukcija izgatavota no tērauda U-profila sijām 50, kas piestiprinātas Φ 108 mm caurulei, un 3 margām no Φ 33,7 mm caurulēm, ar piestiprinātu no apakšas 500 mm platu metāla plāksni, kas pasargā no bērna kājas iespiešanas. Platformas virsma aizsargāta pret koroziju, pulverlakojot ar ārējiem apstākļiem piemērotām krāsām (poliestera). Platformas augšējai daļai piestiprināts ūdensizturīgs lapu koku finieris, kas no augšas ietīts gofrētā pretslīdes alumīnija plāksnē. Karuseļa pamatne (no caurulēm un stieņiem metināta konstrukcija) aizsargāta pret koroziju ar karsto cinkošanu un poliestera pulverlaku, apakšējo daļu veido dzelzsbetona bloks (minimums no B15 betona), kas ievietos zemē 40 cm dziļumā.  **Iekārtas sertifikāta numurs:**  293/00-DCW/16 | garums – 1.20 m  platums- 1.20 m  augstums- 0.80 m  Maksimālais krišanas augstums: 0.12 m  Iekārtas vecuma grupa 3-14 gadi  Karuseļa ātrums 5 m/s, saskaņā ar normu PN NE 1176-5:2009. | 5.20 x 5.20 m2 | gab. | **1** |  |
| **4.** | *Kustīga iekārta “Ekskavators”* | **Piedāvātās iekārtas krāsains attēls:**    **Iekārtas ražotājs** E.Beckmann  **Nosaukums:** Smilšu ekskavators  **Iekārtas kods:** 221232  **Iekārtas funkcionālie elementi:**  1 x smilšu ekskavators ar pamata plāksni un sēdekli  1 x ekskavatora sviras plecs  1 x skrūve ar sešstūra padziļinājumu M14  1 x seškanšu atslēga, izmērs 14  Kopējais elementu skaits: ne mazāk par 5  **Iekārtas materiālu apraksts:**  Akmens plāksne  Statīvs  DIN 960 – M12 x 1,25 x 45 Skrūve ar sešstūra galvu  DIN 125 – A 13 Paplāksne  DIN 985 – M12 x 1,25 Sešstūra uzgrieznis  Grozāmā iemava ar gultni  Stiprinājums  Gultņa disks  DIN 128 – A6 Atsperpaplāksne  DIN 128 – A8 Atsperpaplāksne  DIN 933 – M8 x 25  Skrūve ar sešstūra galvu  Centrālā ass  Ass uzvāznis  ISO 7380 – M8 x 25Skrūve ar apaļu galvu un sešstūra padziļinājumu –  produkta klase A  DIN 125 – A 8,4 Paplāksne  ISO 4762 – M16 x 70 Skrūve ar sešstūra padziļinājumu  DIN EN ISO 7047 (H) – M8x16 – 4.8 - HSkrūves ar pusapaļu konisku (parasto) gremdgalvu ar krustveida rievu, H vai Z tipa. Produkta klase A  Rokturis  Sviras plecs IEBŪVĒTS  Sviras plecs ar šarnīru  Šarnīrveida strēle  Spārna turētājs  Kniede 8x50  Kniede 8x80  204105  DIN 603 – M8 x 30 Apaļā plakangalvas skrūve ar četrstūra pagalvi  DIN 1587 – M8 Kupoluzgrieznis  **Iekārtas sertifikāta numurs:**  Z2121228038032 | garums – 1,18 m  platums- 0.60 m  augstums- 1,54 m  Maksimālais krišanas augstums –1,16 m  Iekārtas vecuma grupa 2 + | 4.6 x 4.6 m2 | gab. | **1** |  |
| **5.** | *Atsperšūploes* | **Piedāvātās iekārtas krāsains attēls:**    **Iekārtas ražotājs** NOVUM  **Nosaukums:** Atsperšūpoles  **Iekārtas kods:**  MK-YM103  **Iekārtas funkcionālie elementi:**  Atspere, sēdeklis, rokturis 2 gab., kāju atbalsts 2 gab.  Kopējais elementu skaits: ne mazāks par 6  **Iekārtas materiālu apraksts:** Konstrukcijas elementi: apaļas, kvadrātveida, taisnstūrveida caurules, tērauda montāžas plāksnītes.  Paneļi: HDPE (ar augstu blīvumu) polietilēns ar melnu serdi: biez. 19mm  Tērauda elementu aizsardzība pret koroziju: cinkošana + pulverkrāsa.  Savienotājelementi: no nerūsējoša tērauda AISI 304.  **Iekārtas sertifikāta numurs:**351/13 | garums – 0.49 m  platums- 0.39 m  augstums- 0.65 m  Maksimālais krišanas augstums –0.37 m      Iekārtas vecuma grupa 3-14  Pieļaujamais lietotāju skaits 1 | 3.6 x 3.6 m2 | gab. | **1** |  |
| **6.** | *Dubultās šūpoles ar dažādiem sēdekļiem* | **Piedāvātās iekārtas krāsains attēls:**    **Iekārtas ražotājs** NOVUM  **Nosaukums:** Šūpoles  **Iekārtas kods:**  MK-QQ010 T&N  **Iekārtas funkcionālie elementi:**  Statnes, nesošais stienis, parastais sēdeklis uz ķēdes, sēdeklis-grozs uz ķēdes.  Kopējais elementu skaits: ne mazāks par 4  **Iekārtas materiālu apraksts:**  Stabi, caurules, kvadrātveida stieņi, taisnstūra stieņi, plakantērauds. Savienojumi.  Stabi: tērauda caurule (diametrs 114.3 mm); pamati: 60 cm zem zemes līmeņa.  Citi komponenti: caurules, kvadrātveida stieņi, taisnstūra stieņi, plakantērauds.  Tērauda elementu aizsardzība pret koroziju: karsta cinkošana ar iegremdēšanu un pulverveida pārklājums.  Savienojumi (bultskrūves utt.): nerūsējošais tērauds AISI 304.  **Iekārtas sertifikāta numurs:**  Šūpoles: Z-NL-13-07-5301-05/700760  Parastais sēdeklītis: 15/2016  Sēdeklis-grozs: 16/2016 | garums – 2.987m  platums- 1.57 m  augstums- 2.383 m  Maksimālais krišanas augstums –1.50 m  Iekārtas vecuma grupa 3-14 gadi  Lietotāju skaits 2      **Sēdeklītis parastais nr.9001**    Vienvietīgs šūpoles stiprinājums.  Karsti cinkotas ķēdes.  Gumijas sēdeklis.  Sēdeklim ir nepieciešamais sertifikāts un tas atbilst higiēnas prasībām.  **Sēdeklis-grozs nr.9003**    Vienvietīgs šūpoles stiprinājums.  Karsti cinkotas ķēdes.  Groziņa tipa gumijas sēdeklis, aizverams ar ķēdīti.  Sēdeklim ir nepieciešamais sertifikāts un tas atbilst higiēnas prasībām. | 18.5 m2 | gab. | **1** |  |
| **7.** | *Informācijas stends* | **Piedāvātās iekārtas krāsains attēls:**    **Iekārtas ražotājs** NOVUM **un nosaukums:** Informācijas plāksne  **Iekārtas kods:** 5305MP  **Iekārtas funkcionālie elementi:**  Plāksnes konstrukcija izgatavota no lokā izliektas tērauda caurules.  Nesošajai caurulei piemetinātas divas caurules.  Plāksne izgatavota no metāla loksnes.  **Iekārtas materiālu apraksts:**  Plāksnes konstrukcija izgatavota no lokā izliektas 42,4x2,9 mm tērauda caurules. Loka diametrs ir 473,7 mm. Caurule tiek ievietota zemē 50 cm dziļumā.  Nesošajai caurulei piemetinātas divas caurules (diametrs – 26,9 mm, biezums – 2,9 mm) un taisnstūrveida plāksne.  Plāksne izgatavota no metāla loksnes, kuras izmērs ir 905x605x2 mm.  Tērauda elementi aizsargāti pret koroziju, izmantojot cinkošanu un pulverlakošanu.  **Iekārtas sertifikāta numurs:** 13/2016 | garums – 2.204 m  platums- 0.990 m  augstums- 1.6 m  Skats no augšas      Caurule tiks ievietota zemē un iebetonēta no zemes līmeņa 1.6 m augstumā. | m2 | gab. | 1 |  |

|  |  |
| --- | --- |
| PASŪTĪTĀJS:  **Daugavpils pilsētas pašvaldības iestāde**  **“Komunālās saimniecības pārvalde”**  reģ.Nr.90009547852  Saules iela 5A, Daugavpils, LV – 5401  Vadītājs  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_A.Pudāns | IZPILDĪTĀJS:  **SIA „Enlife”**  reģ.Nr.41503073098  Miera iela 41-1, Daugavpils, LV-5404.  Nordea Bank AB Latvijas filiāle, Kods: AS "Citadele banka";  Konts: LV98PARX0016701970001  Tālr. 20349136, e-pasts: enlife@inbox.lv.  Valdes priekšsēdētājs  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_V.Jesjmans |
|  |  |

1. [↑](#footnote-ref-1)